Diari Oficial de la Generalitat Valenciana


Sumari del DOGV 9330, del 03-05-2022 (2022/3413)

RESOLUCIÓ de 13 de gener de 2022, del director general de Qualitat i Educació Ambiental, per la qual es formula declaració d'impacte ambiental del projecte centre de tractament de vehicles al final de la seua vida útil en el terme municipal d'Orihuela. Expedient (1864029) 10/2019/AIA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3413


Data del document
:   13-01-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Orihuela
    * impacte ambiental

RESOLUCIÓ de 13 de gener de 2022, del director general de Qualitat i Educació Ambiental, per la qual es formula declaració d'impacte ambiental del projecte centre de tractament de vehicles al final de la seua vida útil en el terme municipal d'Orihuela. Expedient (1864029) 10/2019/AIA. [2022/3413]  
«Declaració d'impacte ambiental  
Expedient: (1864029)10-2019-AIA.  
Títol: Centre de tractament de vehicles al final de la seua vida útil.  
Promotor Grúas y Desguaces El Campeón, SL.  
Autoritat substantiva: Ajuntament d'Orihuela (Alacant).  
Localització: l'Escorratell, polígon 38, parcel·les 930-137-613-878-324 Orihuela (Alacant).  
  
Antecedents i descripció del projecte  
Consta com a antecedent l'expedient 227/2008/AIA per a avaluació d'impacte ambiental de l'activitat Grúas y Desguaces El Campeón, en les parcel·les 340, 341, 343 del polígon 38 d'Orihuela, que va ser declarat conclús el 29 d'abril de 2009 després de l'emissió d'informe desfavorable del Servei d'Ordenació del Territori, per estar el projecte afectat per perillositat d'inundació, en aplicació de l'Acord de 28 de gener de 2003, del Consell de la Generalitat, pel qual s'aprova definitivament el Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA).  
  
L'objecte del projecte és l'obtenció de la llicència ambiental, d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, per a l'establiment d'un centre de tractament de vehicles al final de la seua vida útil (CAT, VFVU).  
Segons el projecte, l'activitat se situa en les naus ja construïdes, situades en l'Escorratell, polígon 38, parcel·les 923-793-952-233-721, d'Orihuela (Alacant). Les parcel·les ocupen una superfície de 16.372 m², de sòl no urbanitzable, dels quals l'activitat ocupa 8.092 m² el 49,4 % del total, complint amb el que s'estableix en la declaració d'interés comunitari (DIC) concedida, el 19 de juny de 2018 per la Comissió Territorial d'Urbanisme d'Alacant amb expedient associat 0146/1332-QBT.  
L'activitat es distribueix en diverses naus d'una planta que compten amb estructura metàl·lica, coberta lleugera, i tancaments laterals de bloc de formigó; els sòls són de formigó remolinat en la zona industrial. La distribució és la següent:  
- Nau 1, recepció de VFVU.  
- Nau 2, oficines i botiga.  
- Nau 3, magatzem de peces.  
- Safareig, llavat de grues i recollida de vehicles.  
- Nau de descontaminació de VFVU.  
- Recinte per a gossos de guarda.  
La casa de guarda i seu social en dues altures, que faran un total d'uns 1.850 m² edificats.  
- Les zones sense edificar correspondran a zones d'emmagatzematge exterior de motors, peces, i pneumàtics, zones enjardinades i vials de pas fent un total d'uns 6.300 m².  
La instal·lació disposa dels serveis de proveïment d'aigua potable, energia elèctrica, recollida de residus i connexió a la xarxa municipal de clavegueram.  
Les parcel·les confrontants tenen un ús agrícola i residencial. Limita al nord amb les parcel·les 342 i 344 d'ús residencial, al sud amb el corriol Patigeras, a l'est amb la parcel·la 338 rústica, i a l'oest amb la carretera CV-900.  
  
Procés industrial  
En la instal·lació es prioritzaran, la preparació per a la reutilització i el reciclatge enfront d'altres formes de valorització, de conformitat amb el Reial decret 265/2021 de 13 d'abril. Els residus obtinguts després de la descontaminació s'entregaran a gestors autoritzats. La capacitat de tractament anual prevista per a la instal·lació és de 800 vehicles (VFVU codi 160104).  
A l'arribada dels vehicles a la instal·lació, es realitzaran els tràmits administratius, de registre, verificació, i tramitació documental que certificaran la seua destrucció, i se situaran en la zona de recepció, a l'espera del seu trasllat a la zona de descontaminació.  
La zona de recepció se situarà a cobert íntegrament sota teulada i comptarà amb paviment de solera de formigó impermeabilitzat, amb la finalitat d'evitar qualsevol contaminació del sòl i un sistema de recollida de vessaments accidentals, per gravetat mitjançant canalons fins a arqueta estanca; el pendent del sòl serà d'entre l'1 i el 2 % per a facilitar la recollida dels vessaments.  
Una vegada en la zona de descontaminació, els operaris s'encarreguen de l'extracció de fluids depositant-los en bidons homologats de diferents capacitats descrits en l'EIA, i s'emmagatzemaran en una zona específica fins a la seua retirada per gestor autoritzat.  
Aquesta zona disposarà també de sòl impermeabilitzat i arqueta de recollida de vessaments, accidentals. Comptarà amb un elevador, grua per a motors, compressor, màquina per a la rentada de peces, màquina per a l'extracció de fluids del sistema d'aire condicionat i eina pròpia per a les tasques de desmuntatge i descontaminació.  
Les peces extretes dels vehicles s'emmagatzemaran en prestatgeries organitzades per tipus de peça i model d'automòbil, i es destinaran a la venda. Els pneumàtics s'emmagatzemaran en una zona separada.  
  
Tramitació administrativa  
Consta com a antecedent, l'expedient 133/8120 FDZ. En aquest, el Servei Territorial d'Urbanisme d'Alacant, sol·licitava informe d'abast, del document ambiental presentat pel promotor; dins de la tramitació de DIC de la instal·lació. A data 20 de setembre de 2016 aquest òrgan ambiental, va concloure que el projecte presentat havia de sotmetre's a avaluació ambiental ordinària, i dins d'aquesta tramitació el promotor podria sol·licitar la determinació d'abast, d'acord amb els articles 33 i 34 de la Llei 21/2013.  
El 15 de novembre de 2018 es va rebre ofici de l'Ajuntament d'Orihuela, òrgan substantiu del procediment, (d'ara en avant US), sol·licitant el document d'abast previ a l'avaluació ambiental de l'activitat, dins del procediment de tramitació de llicència ambiental, del seu expedient 28601/2018. Es tracta d'un projecte ja fet, no obstant això, cal indicar que l'expedient es va iniciar per l'OS a partir de la sol·licitud del promotor de data 15 de novembre de 2018, per la qual cosa no resulta aplicable el que s'indica en l'apartat cinc de la Llei 9/2018, de 5 de desembre, per la qual es modifica l'article 9 de la Llei 21/2013, de 9 de desembre d'avaluació ambiental, perquè l'aprovació és posterior a l'inici de l'expedient. El 26 de novembre de 2018 l'OS va remetre l'estudi d'impacte ambiental.  
El 15 de novembre de 2019 es va sol·licitar al Servei d'Ordenació del Territori que aportara informe sobre el risc d'inundació. El 17 de desembre de 2019, es rep informe en el qual es ratifica la compatibilitat d'ús respecte al risc d'inundació, per a la totalitat de les parcel·les incloses en el projecte, de conformitat amb el que s'estableix en la disposició addicional segona de la normativa urbanística del PATRICOVA.  
  
El 21 de juliol de 2020 es va emetre el document d'abast. En el mateix es va sol·licitar la modificació per part del promotor d'aspectes tècnics de l'estudi presentat, així com la presentació de la documentació corresponent, perquè l'OS iniciara la informació pública, d'acord amb l'article 36, i seguira la tramitació conforme al que s'estableix en l'article 39 de la Llei 21/2013, de 9 de desembre.  
  
El 5 d'octubre de 2020 es rep de l'OS, l'estudi d'impacte ambiental modificat, i el projecte de llicència ambiental de l'activitat, i es rebia a data 2 de juliol de 2021 la documentació completa de l'expedient:  
Sol·licitud d'avaluació ambiental del promotor.  
Estudi d'impacte ambiental (modificat), inclosos informes de la DIC.  
Projecte de llicència ambiental.  
Certificat municipal, indicant que l'expedient s'ha sotmés a informació pública mitjançant publicació en el DOGV el 12 de gener de 2021, sense que, transcorregut el termini de trenta dies, s'hagen presentat al·legacions.  
Informes sectorials recaptats per l'OS, que s'esmenten a continuació:  
La Confederació Hidrogràfica del Segura (d'ara en avant CHS) a data 17 d'abril de 2021 emet informe favorable condicionat.  
La Direcció Territorial d'Agricultura, Desenvolupament Rural, Emergència Climàtica i Transició Ecològica d'Alacant remet dos informes:  
El Servei de Gestió ambiental, en data 12 d'abril de 2021, comunica que no emet informe sent les competències de l'òrgan ambiental.  
  
El Servei Territorial de Medi Ambient, en data 19 de desembre de 2020, informa que les actuacions projectades no afecten cap figura ambiental de protecció ni a vies pecuàries.  
Informe de l'Entitat de Sanejament d'Aigües (EPSAR), de data 15 de desembre de 2020, favorable, establint condicionants per a mantindre la qualitat dels abocaments.  
Declaració d'Interés Comunitari (DIC) concedida, el 19 de juny de 2018 per la Comissió Territorial d'Urbanisme d'Alacant.  
  
Consideracions ambientals  
La zona on s'instal·la el projecte es troba antropitzada. Confrontant a aquesta es troben construccions d'ús residencial, i camps de cultiu. La zona és predominantment plana i es troba a 0,5 km al sud-oest de la serra d'Orihuela.  
L'informe urbanístic municipal emés per l'ajuntament indica que l'activitat es realitzarà en sòl no urbanitzable, zona de regadius tradicionals i és conforme amb el planejament urbanístic vigent, en haver obtingut la DIC. En compliment dels condicionants imposats per la DIC atorgada s'haurà de realitzar la restitució de les parcel·les 339 i 341 a rústic.  
En l'EIA s'inclou un informe de l'arqueòleg municipal de data 8 de desembre de 2008 en el qual assenyala que no existeix constància en els arxius municipals de l'existència de jaciments arqueològics ni d'edificacions etnològiques en les parcel·les d'ubicació del projecte.   
  
Consultat el visor cartogràfic de la IDEV s'ha observat que la instal·lació no ocupa espais naturals protegits ni pertanyents a la Xarxa Natura 2000.  
En els terrenys ocupats per l'activitat no es conserva cap ecosistema en estat natural, i d'acord amb els inventaris oficials no existeix afecció a elements patrimonials, ni a vies pecuàries. Aquesta font mostra que les parcel·les ocupades per la instal·lació es troben afectades per perillositat d'inundació segons la cartografia de PATRICOVA. El Servei d'Ordenació del Territori, competent en la matèria, ha informat que l'activitat resulta compatible.  
L'EIA no contempla l'estudi d'altres alternatives a la realització del projecte, per trobar-se l'activitat instal·lada i en funcionament des de 1998, si bé valora que el procés de regularització empresa pel promotor contribuirà a millorar la situació actual, ja que es durà a terme una gestió de residus subjecta als requisits legals amb les garanties exigides per les Administracions competents.  
L'EIA valora només els impactes produïts en la fase de funcionament i fase d'abandó. Les afectacions produïdes en la fase de restitució de les parcel·les a rústic seran les mateixes que les que es donen en la fase d'abandó.  
Les principals afeccions ambientals del projecte són:  
Impacte en el mitjà socioeconòmic.  
L'activitat contribueix al desenvolupament sostenible per la reutilització de components i peces dels VFVU i permet el reciclatge dels residus obtinguts, la qual cosa repercuteix positivament en constituir un estalvi de matèries primeres i d'energia en el cicle de producció i consum. A més, el seu desenvolupament generarà ocupació. L'impacte sobre el mitjà social i l'economia es considera positiu.  
A l'atmosfera:  
a) Alteració de la qualitat de l'aire:  
L'activitat és potencialment contaminadora de l'atmosfera, minimitza les emissions no utilitzant per al seu funcionament combustibles fòssils i utilitzant maquinària manual, o alimentada per energia elèctrica.  
  
La manipulació dels gasos fluorats i equips basats en aquests es farà en les condicions regulades en el Reial decret 115/2017, de 17 de febrer.  
En fase d'abandó per a previndre alteracions en la qualitat de l'aire, l'EIA estableix mesures protectores per a evitar la dispersió de pols, com reduir la velocitat de circulació dels vehicles en la instal·lació a 20 km/h i realitzar regs de les zones en les quals es duguen a terme moviments de terra. Es realitzaran revisions i inspeccions tècniques periòdiques de la maquinària utilitzada per a disminuir les emissions de gasos i sonores.  
b) Contaminació acústica:  
S'estableixen mesures preventives o correctores com dur a terme les operacions de càrrega i descàrrega sense brusquedat i la instal·lació d'amortidors de cautxú en els ancoratges dels equips susceptibles de produir vibracions.  
L'EIA inclou un estudi acústic que estima que l'aïllament proporcionat pels paraments constructius permet el compliment dels límits establits per al nivell sonor, i s'assumeix que el funcionament de l'activitat serà estrictament diürn. Les conclusions de l'estudi acústic es consideren vàlides sempre que es verifiquen amb els resultats de les auditories acústiques legalment establides. Les auditories es realitzaran en la fase de funcionament i per un organisme de control.  
  
Al sòl i les aigües  
L'EIA considera que l'activitat en fase de funcionament podria afectar el sòl i les aigües a causa de vessaments accidentals, dels residus contaminants extrets dels VFVU. Per això es preveuen les següents mesures:  
?. Les zones de recepció, descontaminació, emmagatzematge de residus perillosos i de residus no perillosos comptaran amb paviment impermeable.  
?. Les zones de descontaminació i d'emmagatzematge de residus perillosos comptaran amb un sistema de recollida per gravetat, mitjançant canalons, fins a arqueta estanca. El pendent del sòl serà d'entre l'1 i el 2 % per a facilitar la recollida dels vessaments.  
?. Les zones de descontaminació i desmuntatge comptaran amb safates mòbils antidegoteig, per a evitar vessaments i disminuir així l'ús d'absorbents.  
?. Els recipients utilitzats hauran d'estar concebuts de manera que s'evite qualsevol pèrdua de contingut, estaran construïts amb materials no susceptibles de ser atacats pel contingut, ni de formar amb aquestes combinacions perilloses, i seran sòlids i resistents, per a respondre amb seguretat a les manipulacions necessàries. Les cisternes on es depositen els recipients que conté els residus, tindran com a mínim el volum de l'envàs de major grandària, o el 10 % del total (la major de totes dues quantitats).  
?. Es disposarà de material absorbent no inflamable per a procedir a la recollida immediata dels abocaments accidentals que pogueren produir-se. Aquests residus es depositaran en un contenidor independent, i seran retirats per una empresa gestora autoritzada.  
En fase d'abandó per a evitar la contaminació del sòl s'haurà de realitzar una gestió adequada dels residus de l'obra. S'utilitzarà per a la restitució a rústic, terra vegetal que garantisca l'absència de qualsevol substància contaminant en la seua composició. Tota la maquinària i vehicles utilitzats en aquesta fase es trobaran en perfectes condicions de manteniment i posada a punt per a evitar vessaments d'olis o altres líquids al sòl.  
Les aigües residuals que es produeixen en la instal·lació tenen dos orígens diferenciats:  
?. Aigües sanitàries, procedents de, banys i lavabos que seran conduïdes fins al seu abocament, sense que siga necessari un tractament previ.  
?. Aigües pluvials, recollides per la xarxa separativa que cobreix tota la instal·lació, que, juntament amb les aigües de rentada de vehicles i peces, seran conduïdes fins a una instal·lació de tractament, composta per decantador i separador d'hidrocarburs, abans del seu abocament a la xarxa de clavegueram.  
Els paràmetres de qualitat de les aigües d'abocament a la xarxa de clavegueram municipal s'ajustaran a l'ordenança d'abocament de l'EPSAR, o en cas de ser més restrictiva a la de l'Ajuntament d'Orihuela.  
En l'informe de l'EPSAR es fa referència al fet que els abocaments en la xarxa municipal segueixen els tractaments previs necessaris (decantador i separador d'hidrocarburs), i a l'existència d'una xarxa separativa de pluvials. L'empresa compta amb autorització d'abocament, i no efectua abocaments directes a l'EDAR. Estableix condicionants per a mantindre la qualitat dels abocaments.  
La Confederació Hidrogràfica del Segura va emetre informe a data 17 d'abril de 2021, en el qual es fan una sèrie de requisits específics que s'incorporen a la present resolució:  
1. Referents a les aigües pluvials, no han de mesclar-se en cap moment amb la resta de les aigües residuals existents, o hauran de rebre tractament com a «lixiviat». Per la qual cosa, en la mesura que siga possible, s'haurà d'intentar dirigir l'evacuació de les aigües «pures» d'escolaments pels seus llits naturals. En les zones descobertes s'haurà de preveure un sòcol impermeabilitzat i estanc, amb els pendents adequats cap a les basses de lixiviats, en les zones de recepció, descontaminació, i emmagatzematge de residus.  
2. Bassa de lixiviats amb llit impermeabilitzat i estanca, les aigües pluvials contaminades després del pas pel sistema de separació d'olis i greixos aniran finalment a la bassa de lixiviats, i el tractament que han de tindre.  
3. Les aigües residuals domèstiques seran abocades a la xarxa de clavegueram.  
4. Les aigües reutilitzables per a agricultura, amb lixiviats o sense, hauran de ser autoritzades per l'organisme de conca.  
5. Les aigües residuals industrials o de tractament i les aigües de rentada de vehicles.  
Abans d'abocar al clavegueram hauran de passar per la instal·lació de tractament composta per decantador i separador d'hidrocarburs.  
6. Tractament de residus, les operacions es realitzaran en plataformes impermeabilitzades, amb les precaucions adequades i en zones cobertes sempre que es tracten o emmagatzemen residus potencialment perillosos.  
7. Per estar situada l'activitat en zona declarada inundable, haurà de tindre en compte les mesures de protecció pertinents per a aquesta mena d'esdeveniments naturals.  
8. Per trobar-se en una zona d'alta permeabilitat del sòl i alta vulnerabilitat de les aigües subterrànies Vega Mitjana i Baixa del Segura. Haurà de posar en pràctica «millores tècniques disponibles«, per a impedir la contaminació accidental del sòl i de les aigües.  
9. Haurà de computar el volum d'aigua anual demandat per als diversos usos de l'activitat.  
Impactes sobre, fauna, flora o paisatge.  
L'EIA els considera d'escassa rellevància, per realitzar-se l'activitat a l'interior d'una nau en sòl rural comú corresponent a camps de cultiu abandonats, recolonitzats per vegetació nitròfila oportunista, d'escàs valor florístic.  
Respecte de la fauna cal considerar que la zona d'estudi està antropitzada i alberga espècies ubiqüistes.  
Quant a la integració paisatgística de l'activitat projectada quedarà garantida a través de les mesures previstes en l'estudi d'integració paisatgística, que va ser informat favorablement a data 16 d'octubre de 2017 pel Servei d'Infraestructura Verda i Paisatge en el si de la tramitació de la DIC.  
Risc d'accidents  
Segons L'EIA i el projecte es poden generar riscos d'incendi i d'abocaments accidentals degut sobretot al maneig dels residus perillosos procedents de la descontaminació de VFVU. L'EIA proposa una sèrie de mesures preventives i correctores per a l'actuació enfront d'abocaments accidentals.  
El projecte conté un estudi de protecció contra incendis en el qual es detalla, com han de ser les instal·lacions, que mesures es prendran per al seu manteniment, així com el seu registre documental. La instal·lació comptarà amb els extintors necessaris.  
L'EIA té en consideració que el terme municipal d'Orihuela es troba en una zona de risc sísmic alt per la qual cosa s'hauran de seguir les recomanacions, quant a edificacions es refereix.  
Gestió dels residus  
Segons l'EIA, els residus generats pel funcionament de l'activitat es gestionaran d'acord amb la seua naturalesa i s'entregaran a gestors autoritzats amb una periodicitat que no excedisca el termini establit en la normativa vigent.  
Es realitzarà el control documental dels residus d'entrada i de les eixides que garantisca l'adequat destí d'aquests, arxivant la documentació en un registre cronològic, segons es recull en la legislació vigent, guardant la documentació durant 5 anys.  
En relació amb la gestió dels residus domèstics produïts per l'activitat s'estarà al que s'establisca en l'ordenança municipal corresponent.  
  
L'EIA inclou un programa de vigilància ambiental per a comprovar que les mesures proposades en l'EIA s'han realitzat, i proporcionar informació sobre la qualitat i oportunitat d'aquestes. Per a això s'han estructurat una sèrie d'operacions de vigilància ambiental, mitjançant controls periòdics del manteniment de maquinària, estat del paviment, estat de les cisternes i recipients de residus entre altres.  
  
D'aquest programa de vigilància ambiental, es portarà un registre documentat que inclourà el resultat dels controls i autocontrols periòdics exigibles legalment. Així mateix, inclourà el control documental de la recepció i lliurament dels residus. La documentació estarà a la disposició de les autoritats competents.  
  
Consideracions jurídiques  
El projecte examinat constitueix un supòsit d'avaluació d'impacte ambiental ordinària, segons el que es disposa en l'apartat 6.c.1 de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març, en concordança amb el que s'estableix en l'article 7.1 de la Llei 21/2013, de 9 de desembre, d'avaluació ambiental.  
  
L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que hi són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tots aquests antecedents, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que tinc, resolc:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que hi siguen aplicables, el projecte de «Centre autoritzat de tractament de vehicles al final de la seua vida útil» en el polígon 38 amb parcel·les 339, 340, 341, 343 i 432 d'Orihuela (Alacant) promogut per Grúas y Desguaces el Campeón, SL, sempre que es desenvolupe d'acord amb el que s'estableix en l'estudi d'impacte ambiental, el projecte tècnic i altra documentació que constitueix l'expedient avaluat, així com els condicionants establits a continuació:  
1. Respecte al llistat definitiu de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Atés que la zona és inundable i d'alta vulnerabilitat d'aqüífers, les mesures preventives establides per la CHS en el seu informe de data 17 d'abril de 2021 amb referència EVAL-0115/2020-28106/2018 que obra en l'expedient municipal de llicència ambiental d'activitat, resultaran aplicables en els termes establits en aquest.  
  
3. Les operacions de descontaminació dels VFVU es realitzaran de manera controlada, utilitzant els equips específics per a això. La manipulació dels gasos fluorats i equips basats en aquests es farà en les condicions regulades en el Reial decret 115/2017 de 17 de febrer pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
4. Al començament de l'activitat i almenys cada cinc anys es realitzaran auditories acústiques per un organisme de control, fent constar els resultats en un llibre de control que estarà a la disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la normativa, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
5. Es portarà un registre documentat del programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Serà complementari el control documental de la recepció i lliurament dels residus. La documentació estarà a la disposició de les autoritats competents.  
6. En els termes previstos en l'article 43 de la Llei 21/2013, de 9 de desembre, la present declaració d'impacte ambiental perdrà la seua vigència i cessarà en la producció dels efectes que hi són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
Segon  
Conformement amb el que es disposa en l'article 41 de la Llei 21/2013, de 9 de desembre:  
a. Publicar la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b. La present declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial enfront de l'acte pel qual s'autoritza el projecte.  
  
Tercer  
L'òrgan substantiu haurà de tindre en compte com cal, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 13 de gener de 2022.- El director general de Qualitat i Educació Ambiental: Joan Piquer Huerga.»